47. Larus minutus. 
En ung Dværgmaage, den eneste, der hidtil er truffen paa 
Færøerne, blev skudt ved Nolsø den 11lte Februar 1886. "Fuglen 
findes i British Museum (jvf. Saunders, Manual of British Birds, 
London 1889, p. 648, og: Catal. Birds Brit. Mus., Vol. XXV, Lon- 
don 1896, p. 176). 
48. Larus canus. 
»I Januar og Februar 1895 var den her ved Nolsø i store 
Flokke, ellers ses den kun enkeltvis om Vinteren og forekommer 
ikke ynglende her. (Jeg har hørt omtale, at et Par ruger i Kal- 
bak paa Strømø)". 
Hvis Efterretningen fra Kalbak bekræfter sig, er det Storm- 
maagens nordligste Rugeplads i Atlanterhavet. De nærmeste (og 
meget store) Ynglekolonier findes paa Shetlandsøerne. 
49. Larus fuscus. 
»Likka; ung Fugl: skuri") eller likkuskuri. Trækfugl. Den 
ses sjelden før i April og drager bort i September; det gælder i 
hvert Fald største Delen af denne Maageart. Paa Færøerne er 
den næst efter L. tridactylus den almindeligste Maage, men det 
kan dog ikke siges, at den forekømmer i stor Mængde. Paa Nolsø 
ynglede enkelte Par for faa Aar siden. Dens Føde er mest Graa- 
sej, som den fanger ved Støddykning langs Landet; om Foraaret 
ses den ofte paa Marken i Færd med at opsamle Larver eller 
Orme. Ungerne, der om Efteraaret ere meget" fede, efterstræbes 
stærkt”, 
gad. Nolsø. Juli 1894. Vinge 440. Hale 176. Tars 67. Mm. 
50. Larus argentatus. 
»Føroyskur måsi, Sølvmaagen yngler ikke her paa Øen, men. 
ses ellers til alle Aarstider, Den er saa sky, at man sjelden kommer 
den paa Skudhold. Søger man med Bøssen at nærme sig en eller 
") Skuri er den unge Fugl («saa længe den er graa») af: Larus fuscus, 
L. argentatus og L. Marinus. 
